Euroopa riigid - Vikipeedia, vaba entsüklopeedia

# Euroopa riigid

###

Euroopa riigid on Euroopas asuvad riigid. Euroopa riikide arv ja täpne loetelu sõltuvad sellest, mida pidada Euroopaks.

Loodusgeograafilisse Euroopasse kuuluvad:

Albaania, Andorra, Austria, Belgia, Bosnia ja Hertsegoviina, Bulgaaria, Eesti, Hispaania, Holland, Horvaatia, Iirimaa, Island, Itaalia, väike osa Kasahstanist, Kreeka, Leedu, Liechtenstein, Luksemburg, Läti, Makedoonia, Malta, Moldova, Monaco, Montenegro,Norra, Poola, Portugal, Prantsusmaa (ilma meretaguste aladeta), Rootsi, Rumeenia, Saksamaa, San Marino, Serbia, Slovakkia, Sloveenia, Soome, Suurbritannia, Šveits, Taani, Tšehhi, osa Türgist, Ukraina, Ungari, Valgevene, Vatikan ja osa Venemaast.

Muudest kriteeriumitest lähtuvad Euroopa riikide loetelud võivad üksteisest väga tugevasti erineda:

- Euroopa kui Vana-Kreeka kultuuripärandil, Rooma õigusel ja kristlusel põhineva regiooni ulatus erineb loodusgeograafilise Euroopa omast; lisaks ei kuulu sellisesse Euroopasse muidu Euroopaks loetavate riikide kõik osad: näiteks on loodusgeograafilises Euroopas asuv Kalmõkkia budistlik maa ja Euroopasse ei kuuluks, samas kui loodusgeograafilisse Euroopasse mittekuuluvad Gruusia, Armeenia ja Küpros kõigi kolme näitaja järgi kuuluksid.
- Väga levinud oli ja on Euroopa ja temast itta jääva poliitilise ruumi vastandamine - Euroopa vs Nõukogude Liit, Euroopa vs SRÜ, Euroopa vs Venemaa.
- Paljudel juhtudel käsitletakse ka, eriti väljastpoolt Euroopat vaadates, Euroopat ja Euroopa Liitu sünonüümidena.

Mitmel juhul määrab ühe või teise riigi Euroopasse kuulumise lõpuks ära riigi enese tahe Euroopasse kuuluda. Siin võib näitena tuua Türgis 20. sajandil toimunud kolossaalsed muutused ning Gruusia viimased poliitilised arengud.

Välja otsitud andmebaasist "http://et.wikipedia.org../../../e/u/r/Euroopa_riigid.html"

Kategooriad: Euroopa | Riigid

##### Views

- Artikkel
- Arutelu
- Viimane redaktsioon

##### Otsi

##### Teised keeled

- English
- فارسی
- Interlingua
- עברית
- Kaszëbsczi